Hann er sniðugur búktalari og leikur sér að því að tala fyrir þá báða „ feðga “ , krökkunum í kring til undrunar og skemmtunar . Þá hverfum við tíu ár til baka þegar Jakob var giftur Eddu ( Huld Óskarsdóttir ) og var nýbúinn að smíða brúðuna Gosa af því þeim hjónum hafði ekki orðið barna auðið . Það byltingarkennda í nýja ævintýrinu er að á endanum er Gosi hvattur áfram við lygina því nefið á honum er það eina sem getur bjargað Ósk úr prísundinni ! Söngtextarnir voru eftir Baldur , Stefán Benedikt og Önnu Bergljótu sem líka leikstýrir . Brúðuna Gosa gerðu Andrea Ösp Karlsdóttir og Kristína R. Berman en gosanefið merkilega er sköpunarverk Elínar Sigríðar Gísladóttur og Móeiðar Helgadóttur . Leikmyndahönnunin var í höndum Sigsteins . Börn úti um allt land eiga von á góðri heimsókn í sumar eins og sjá má nánar á heimasíðu Leikhópsins Lottu og á miðvikudögum verða þau í Elliðaárdalnum . Góða skemmtun ! -Silja Aðalsteinsdóttir